แฟน(เพศหญิง) ปวดหัว คลื่นไส้ มีการอาเจียน หายใจไม่ค่อย อก กินอะไรไม่ลง ร้อนในตัว /มีเพศสัมพันธ์กันบ่อย แต่ใส่ถุงยางทุกครั้งตั้งแต่เริ่มจนจบ / แฟกำลังกินยารักษาซึมเศร้า
สวัสดีค่ะ Mmmm,การใช้ถุงยางอนามัยนั้น ไม่สามารถป้องกันการตั้งครรภ์ได้ 100% ดังนั้น หากมีอาการผิดปกติ และสงสัยว่าเกิดจากมีการตั้งครรภ์หรือไม่ ก็ให้ตรวจหาการตั้งครรภ์ดูค่ะ หากตรวจไม่พบ อาการต่างๆ ที่เป็นอยู่ คือ ปวดหัว คลื่นไส้ อาเจียน หายใจไม่ออก เบื่ออาหาร ก็จะเกิดจากสาเหตุอื่นๆ เช่น อาการซึมเศร้าที่กำเริบ การมีกรดไหลย้อน กระเพาะอาหารอักเสบ อาหารเป็นพิษ ผลข้างเคียงจากการทานยาบางชนิด เป็นต้นดังนั้น หากตรวจไม่พบการตั้งครรภ์ ก็อาจดูแลรักษาตามอาการไปก่อน เช่น การดื่มน้ำเปล่ามากๆ ไม่ดื่มชา ชาเขียว กาแฟ น้ำอัดลม แอลกอฮอล์ งดทานอาหารรสจัด ทานอาหารครั้งน้อยแต่บ่อยครั้งแทน เพื่อลดอาการคลื่นไส้ หากมีอาเจียนบ่อย อาจทานยาแก้อาเจียน เช่น เมโทโคลพราไมด์ (metoclopramide) เป็นต้น รวมถึงควรนอนหลับพักผ่อนให้เพียงพอ งดการทำงานหนัก หากอาการไม่ดีขึ้น หรือลองวัดอุณหภูมิร่างกายแล้วพบว่ามีไข้ขึ้น ก็ควรไปพบแพทย์เพื่อตรวจรักษาค่ะ